dh-unibe/image-text_koenigsfelden-charters-post-1500 huggingface dataset:
Allen dien, die disen brief an sehēt ✳ odˀ hoͤrēt lesen ✳ tuͤn kūt ✳
un̄
✳ vergehen, ✳ wir, ✳ bruͦdˀ ✳ Uͦlrich, der meister,
✳ und die bruͦdere gemeinlich des spitales ze Sekīgen, ✳ das wir, ✳ durch unser gemein notdurft verkofet
hant ✳ und ze koffende gegebē, ✳ reht ✳ und redelich, ✳ fùr lidig eigē ✳ dē erberen priestere und hˀren, ✳ hern
Walthˀn, dē techan vō Windesch, ✳ fùnf stuke geltes, ✳ der sint, ✳ vierù kernen geltes, ✳ und einer habern
geltes, ✳ und das dar zuͦ hoͤret, ✳ umb ✳ fùnf und drissig ✳ pfūt pfēnīgen genemer Basiler mùnze, die wir
dar umbe genzelich ✳ enpfangen hant ✳ und ingemein notdurft unsers spitales bekeret, ✳ und gant die
selben fùnf stùke vō einem guͦte, so ze Yberg gelegen ist, das selb guͦt, ✳ buent umb den vorgenāten
jerglichen zins ✳ Wˀnhˀ Phùsi, ✳ Ruͤdi Phùsi ✳ und sin sun, vō Yberg, ✳ und Heinrich Meiden vō Elvīgen.
das egenant gelt hant wir unverscheidenlich uf gegeben ✳ und gevertigot ✳ dem vorgenanten
hern Walthˀn, ✳ mit handen ✳ und munden, ✳ mit aller sichˀheit, so dar zuͦ notdurft was, ✳ als do ze
Sekingen vor gerihte ✳ vō biderben lùten offenlich uf den eit erteilet wart, das es wol kraft, ✳ und
hantvesti haben sol ✳ und mag, ✳ und sol der selb her ✳ Walthˀ den egenanten jerglichen zins ✳ mit
allen nùzzen ✳ und rehten ✳ frilich nach rehter eigenschaft ✳ niessen, ✳ besizzen ✳ und han ✳ und da
mitte schaffen, was er wil, ane alle widerrede. ✳ darzuͦ enzihen wir uns mit disem offenen
briefe ✳ aller der ✳ ansprache, vorderūge und rehtes, ✳ so wir sundˀbar ✳ odˀ gemeinlich an den egenanten zins und gelt ✳ mit keinen geislichen ✳ odˀ weltlichen gerihten, ✳ odˀ mit keinen anderen
sachen, wie das moͤhte sin, ✳ jemer moͤhtin gewīnen, ✳ wir sùllīt och des egedahten geltes ✳ und zinses
weren sin nah rehte fùr lidig eigen vor geislichen ✳ und weltlichen ✳ und an allen stetten, ✳ swo das notdurft geschiht. ✳ harzuͦ und allen dien vorgeschribenen binden wir unser nahkomen des spitales ✳ das ✳
stete zehande ✳ und ze vorfuͤrrēde, ✳ ane alle widerrede. ✳ hie bi warēt und sīt gezùge her Uͦl̄✳, kilchherre ze Mettowe, hˀ Burchhart Diemo, fruͤmesser, Heinrich Birkidorf, H̄ Helblīg, ✳ Hug vō Mūpfe, ✳
Bˀh̄ ✳ der wirt vō Steina, ✳ C✳ Rùsseler, burger ze Sekīgen, ✳ und andere erbere lùte genuͦg. ✳ das dis
alles war si ✳ und kūtlich belibe, so hāt die erberen lùte, die burgˀe von Sekīgen, wāt wir eigenes insigels
niht hāt, ir stette insigel gehenket an disen bief, ✳ und wir, der schulthesse ✳ und der ✳ ✳ rat ze Sekīgn,
wand dis alles mit rehtˀ urtelde vor ùns beschehen ist, so hāt wir vō der vorgeschribenē beider teilen
bette willē disen brief ze einē offenē urkùnde aller vorgeschribenen mit unserre stette insigel besigelt, ✳
der gegebē ist ze Sekīgen, an dem nehsten donstage vor sant Martīs tage, des jares, do mā zalte vō
gottes gebùrte drùcehen hunder jar und dar nach indē drissigosten jare. ✳
Königsf. 118
Staatsarchiv
AARGAU
koͧffbrieff um̄
v stùck ✳ uff dem
guͦtt Iberg
✳ K ✳
✳ P ✳ 21 ✳
xxiiij
✳ der bruͦdern̄ brief
vō Sechingen ✳